《万山寺》
宋代·王逵

众状皆穷险，兹形独擅方。
坦夷中砥砺，端正外青苍。
上帝围棋局，炎君避暑床。
回嗟太行路，更近利名场。

作者简介：（991—1072）开德府濮阳人，字仲达。真宗天禧三年进士。为广济军司理参军，历工、刑、兵三部郎中，知数十州事。为人志意广博，好智谋奇计，欲以功名自显，不肯碌碌无为，故所至威令大行，远近皆震。尤笃于好善，民遇饥荒赖其济而活者甚众。